PTTGC กำไรปี 58 โตเกิน 30% มาที่ 2.05 หมื่นลบ. เตรียมจ่ายปันผล 1.30 บ./หุ้น
PTTGC กำไรปี 58 โตเกิน 30% มาที่ 2.05 หมื่นลบ. โดยเพิ่มขึ้น 33% จากปีก่อนมีกำไร 1.53 หมื่นลบ. หลังรายได้ธุรกิจปิโตรเลียม-อะโรเมติกส์ดีขึ้น พร้อมประกาศจ่ายปันผล 1.30 บ./หุ้น XD 25 ก.พ.59 กำหนดจ่ายปันผล 28 เม.ย.59
16 ก.พ. 2559

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลการดำเนินงานปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 2.05 หมื่นล้านบาท หรือมีกำไรสุทธิ 4.55 บาทต่อหุ้น เพิ่มขึ้น 33% จากช่วงเดียวกันของปีก่อนที่มีกำไรสุทธิ 1.53 หมื่นล้านบาท หรือมีกำไรสุทธิ 3.41 บาทต่อหุ้น
ทั้งนี้ผลการดำเนินงานในช่วงดังกล่าวปรับตัวขึ้นเนื่องจาก บริษัทมีผลการดำเนินงานของธุรกิจปิโตรเลียมและธุรกิจอะโรเมติกส์ที่ดีขึ้น โดยเฉพาะส่วนต่างราคาผลิตภัณฑ์ปิโตรเลียมและวัตถุดิบที่ปรับตัวดีขึ้น
ขณะที่ราคาน้ำมันดิบที่ปรับลดลงทำให้มีผลขาดทุนจากสต็อกผลิตภัณฑ์รวม แต่เนื่องจากการบริหารความเสี่ยงที่ดีทำให้ในปี 58 มีผลขาดทุนจากสต็อกฯรวมเพียง 957 ล้านบาท 
นอกจากนี้บริษัทได้ประกาศจ่ายปันผลเป็นเงินสดจำนวน 1.30 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ก.พ. 2559 และกำหนดจ่ายเงินปันผลในวันที่ 28 เม.ย. 2559